20/8/2020

**סיכום ישיבת ועדת מעורבות # 5**

הישיבה התקיימה בתאריך 17/8/2020 בחדר מזכ"ל

זמן התחלה: 16:00 זמן סיום: 20:00

**נוכחים/ות:**

חברות הוועדה שנכחו פיזית בוועדה: איילת גל ושיר שפרן.

חברי הוועדה שנכחו בזום: יותם קיפניס ויניב גורדצקי.

רמ"ד מעורבות – דניאל רימברג.

**משקיפים/ות שנכחו ותפקידיהם/ן:**

מזכירות המועצה: ברק דביר – מזכ"ל המועצה

אחראית שימור ידע – חופית ווקנין.

חברת ועדת ביקורת – רוני שנדלוב.

**חסרים/ות:**

חבר הוועדה – דור ישי.

**סדר יום:**

* נושאים לדיון:

1. תוכנית העבודה לשנת תשפ"א.
2. רעיונות לשימוש בכסף קנסות מועדי ב' מסמסטר א'.

* נושאים לדיון והצבעה:
  1. תמיכת האגודה בצעדת "את לא אשמה" 2020 בבאר שבע.

|  |
| --- |
| **הנושא: הצגת תוכנית העבודה לשנת תשפ"א** |
| * רמ"ד מעורבות עדכן סטטוס תקנים במדור מעורבות והיכן הדברים עומדים. נכון להיום, שלושה מתוך חמישה תקנים במדור מאויישים: תפקיד רכזת קריירה וזוגיות (60 שעות: 40 מהאגודה ו20 מהמרכז לפיתוח קריירה), רכז מעורבות סטודנטיאלית (90 שעות), רכזת שיוויון מגדרי (40 שעות).   שני התקנים הלא מאוישים הינם: רכז/ת עושים רחוב ורכז/ת מעורבות קהילתית. פרויקט עושים רחוב כרגע מוקפא לחלוטין עקב מחסור בתקציבים, אם יגיע מימון, התקן יאוייש, כרגע אין. מעורבות קהילתית – שנה שעברה התקן עמד על 90 שעות, השנה יקוצץ ל 60 (40 מהאגודה ו 20 מתרומה שתיכנס בספטמבר). תקן זה יגויס בקרוב.   * רמ"ד מעורבות הציג בפני חברות וחברי הוועדה את תוכנית העבודה לתשפ"א המאופיינת בקיצוצי כספים נרחבים והתאמות להגבלות הקורונה. רכזי/ות מדור מעורבות עושות מעל ומעבר ליצור תוכנית עבודה כמה שיותר רחבה, גמישה שנותנת מענה לכולם וזה לא פשוט. תוכנית העבודה שתוצג היום היא עדין ללא קיצוץ נוסף של 20 אש"ח במדור. * עושים רחוב כרגע לא בתוכנית העבודה, אם תהיה תרומה ספציפית נכניס אותה לתוכנית העבודה. קיימת תוכנית עבודה שנבנתה ע"י דניאל ויובל (הרכזת היוצאת) עם ריג'קטים לתשפ"א. * נאמר לחברות/חברי הוועדה כי ניתן לשלוח הארות, הערות והצעות לייעול/שיפור על תוכנית העבודה לדניאל **עד ה 1.9.** |

|  |  |  |  |  |  |  |
| --- | --- | --- | --- | --- | --- | --- |
| **הנושא: תמיכת האגודה בצעדת "את לא אשמה" בבאר שבע 2020** | | | | | | |
| **רקע:**  לחלק זה של הישיבה הצטרפה מורן דרסלר – ממארגנות הצעדה אשר הסבירה על רציונל הצעדה, מטרותיה ועל אופי הצעדה בבאר שבע.  מטרות הצעדה:   1. המסר המרכזי אותו מבקשת הצעדה להעביר הוא שאין זה משנה מה לבשת, איך התנהגת, או כמה שתית - את לא אשמה. 2. פגיעה מינית היא באחריות התוקף, והתוקף בלבד. עלינו כחברה להטיל על הפושע את האחריות למעשיו ולהפסיק עם התופעה הרווחת של האשמת הקורבן. 3. מערכות החוק – המשטרה, בתי המשפט והמערכת הפוליטית, לא מספקות מענה הולם. החוקה כיום וכמו כן המשטרה, לא מגינה על הקורבנות ואיננה שומרת על ביטחונן בצורה מספקת. יש צורך לשנות את המצב וליצור אוירה שתומכת ומעודדת מתלוננות ולא כזו המאיימת ומאשימה קורבנות. 4. כל פגיעה מינית באשר היא אינה ניתנת להצדקה, ללא קשר ללבוש או התנהגות הקורבן. יש לציין כי הסטטיסטיקה של תקיפות מיניות ואונס בפרט אינה משתנה בחברות שמתנהלות על פי קודי הצניעות המחמירים ביותר. 5. פגיעה מינית אינה ניתנת להצדקה, ללא כל תלות במידת הקרבה לתוקף. 6. גם כיום, בשנת 2020, מיניות האישה מתויגת כטאבו, נשים אשר מממשות את הצורך הטבעי שלהן במיניות נתפסות כפתייניות. 7. אלימות מינית היא תופעה רחבה החוצה גילאים ומגדרים. קיים מיתוס חזק בחברה כנגד גברים כקורבנות לאלימות מינית, יש להיאבק למתן לגיטימציה לחוויות של פגיעות של גברים, ולעודד לדיווח של גברים בפרט.   אופי הצעדה בבאר שבע  השנה לקחו את המושכות נשים באר שבעיות, שרצו שיהיה לזה חיבור לעיר ומשהו מקומי. מארגנות הצעדה מעוניינות להגיע לכמה שיותר אוכלוסיות כגון סטודנטים/ות, נוער, נשים מהמגזר הבדואי ועוד. שתי הצעדות האחרונות היו גדולות ונחלו הצלחה. בסוף הצעדה יש אירוע סיום בו מי שרוצה, נשים וגברים, מוזמנים/ות לעלות לבמה ולספר את הסיפור האישי שלהם כשהקהל מחזק ונותן תחושה שאף אחת/ד לא לבד בסיפור הזה.  מארגנות הצעדה לא מבקשות תקציב, אלא רק את תמיכת האגודה בהיבט ההסברתי. ישמחו אם חברות/חברי אגודה יצטרפו לצעדה עם חולצה של האגודה אם ירצו כמובן**.**  היבט הסברתי:  תמיכה הסברתית שמעבירה את המסרים של הצעדה וקוראת לסטודנטים/ות להשתתף בה. יש לציין כי השנה מארגנות הצעדה הן באר-שבעיות, בניגוד לשנים עברו שמארגנותיה היו בעיקר סטודנטיות מבן גוריון. דרך תמיכת האגודה בצעדה זו, האגודה מממשת הלכה למעשה את חיבור הסטודנטים/ות לעיר באר שבע.  אופציה: עובדי/ות אגודה שירצו לצעוד בצעדה עם חולצה של האגודה, מוזמנים/ות. | | | | | **נכח חבר ועדת ביקורת במהלך הדיון:** | **נושא חסוי:** |
| **הנושא: תמיכת האגודה בצעדת "את לא אשמה" בבאר שבע 2020** | | **נוסח ההצעה:** ועדת מעורבות ממליצה על תמיכת האגודה בצעדת "את לא אשמה" 2020 בבאר שבע. תמיכת האגודה תכלול היבט הסברתי והשתתפות של חברי/ות אגודה בצעדה אם ירצו. הועדה ממליצה לוועדת מעורבות לשנת 2021 לדון בנושא שוב לקראת הצעדה הבאה. | | | | |
| **קולות בעד: פה אחד** | **קולות נגד: -** | | | **נמנעים: -** | | |
| **דין ההצבעה: ההצעה התקבלה.** | | | **נכח חבר ועדת ביקורת בהצבעה:**  **נושא חסוי:** | | | |

|  |
| --- |
| **הנושא: שימוש בכספי קנסות מועדי ב' מסמסטר א'** |
| מאחר ונושא זה לאנכנס לזימון, לא נוכל להצביע עליו בישיבה זו, לכן תיערך הצבעה מקוונת בהמשך.  עלינו להחליט על מספר הצעות, מה שיתקבל יועבר לסקר שיועבר לסטודנטים/ות שיצביעו ויחליטו.  הצעות שרמ"ד מעורבות העלה:   1. קול קורא למיזמים חברתיים – 10,000 ₪ (2-3 מיזמים) 2. תקציב לפעילות עושים בניין – 10,000 ₪. 3. הרצאה על מיניות בריאה – רן גבריאלי "למה הפסקתי לראות פורנו" – 3000 ₪ (סמסטר ב') 4. הרצאה בנושא זוגיות – דני פרידלנדר ויעל דורון הפסיכולוגים מ"חתונה ממבט ראשון" – 10,000 ₪ (סמסטר ב')   חברות/חברי הוועדה מתבקשות להציע רעיונות נוספים אם יש. |

**הנושאים הצפויים להעלות בישיבה הבאה:**

1. אישור סופי של תוכנית העבודה לשנת תשפ"א.
2. יוזמה/ות של חברי/ות הועדה שברצונם/ן לקדם.

בברכה,

דורון ליבנה-מהצרי

יו"ר ועדת מעורבות סטודנטיאלית